บลจ.บัวหลวง ออกกองทุนตราสารหนี้ตปท.ชูผลตอบแทน 1.55% ต่อปี ขาย 1-7 มิ.ย.นี้
บลจ.บัวหลวง ออกกองทุนตราสารหนี้ตปท. ชูผลตอบแทน 1.55% ต่อปี ขาย 1-7 มิ.ย.นี้
2 มิ.ย. 2559

บริษัทหลักทรัพย์จัดการกองทุนบัวหลวง หรือ บลจ.บัวหลวง ออกกองทุนรวมบัวหลวงธนสารพลัส 20/16 (BP20/16) เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
โดยกองทุนมีอายุประมาณ 6 เดือน ประมาณการผลตอบแทน 1.55% ต่อปี ขนาดโครงการ 5,000 ล้านบาท โดยจะเสนอขายหน่วยลงทุนให้กับประชาชนทั่วไปครั้งแรก (IPO) ระหว่างวันที่ 1-7 มิ.ย.นี้
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาท/หน่วย
 
 
 
 
 
 
 